﻿ El projecte AGRIMAX avança en l’impuls de l’economia circular - TITLE
Inici > Destaquem > El projecte AGRIMAX avança en l’impuls de l’economia circular
El projecte AGRIMAX avança en l’impuls de l’economia circular
El projecte europeu AGRIMAX de desenvolupament de l’economia circular, en el qual la Federació de Cooperatives Agràries de Catalunya hi tenim un paper destacat, està duent a terme la seva cinquena assemblea general a la ciutat anglesa de York.
En aquesta assemblea els socis italians de CHIESA han presentat el disseny, desenvolupament i construcció de la primera biorefineria de les dues que preveu el projecte. Aquesta primera biorefineria (la segona l’està desenvolupant Indulleida al municipi d’Alguaire) obtindrà licopens, proteïnes i àcid ferúlic a partir de subproductes de les indústries de la tomata i del cereal.
En aquesta assemblea també s’ha treballat en la creació de documentació sobre les necessitats de les futures industries de l’economia circular, la qual ha de servir als legisladors per crear marcs legislatius favorables a aquestes industries.
En el cas de les cooperatives agràries catalanes, el projecte genera oportunitats en la valorització dels subproductes dels sectors esmentats i també de la patata i de l’oli d’oliva.
Podeu consultar més informació a la web del projecte www.agrimax-project.eu